**Anunț nr. 18925 din 11.06.2025**

Stimati cetateni,

Vă facem cunoscut faptul că, începând de astăzi, 11.06.2025, operatorul FRITEHNIC S.A. a colectat pubelele clasice de la punctele de colectare a gunoiului, din zonele blocurilor de locuințe din municipiul Câmpulung Moldovenesc, în vederea utilizării eco-insulelor digitale de colectare selectivă a gunoiului.

Aceste insule ecologice sunt compuse din câte 5 containere suprateran staționare și sunt destinate colectării selective a următoarelor tipuri de deșeuri: biodegradabil, rezidual, sticlă, plastic și metal, hârtie și carton, semnalizate în culori diferite și monitorizate video.

Pentru utilizarea eco-insulelor digitale de colectare selectivă a gunoiului, cetățenii, care locuiesc în **apartamentele de la blocuri**, au primit cartela individuală pentru fiecare apartament, ce poate fi utilizată **exclusiv** la eco-insula digitală de colectare selectivă a gunoiului, din zona de locuit.

În acest sens, vă aducem la cunoștință următoarele:

1. Conform Ordonanței nr. 92/2021, depozitarea gunoiului lângă eco-insula digitală de colectare selectivă a gunoiului se sancționează contravențional cu amendă, astfel:

- de la 30.000 lei la 45.000 lei – persoane fizice

- de la 50.000 lei la 70.000 lei – persoane juridice.

2. Conform Legii nr. 211/2011, nerespectarea colectării separate se sancționează astfel:

* 1.000 lei la 2.000 lei – persoane fizice
* 20.000 lei la 40.000 lei – persoane juridice.

Vă mulțumim!